stanford-oval/wikipedia huggingface dataset:
תנועות בתחרויות ברידג'
תנועות בתחרות זוגות > תנועות שונות בסקציות שונות

ישנן תחרויות בהן מספר המשתתפים הוא רב. במקרה זה מחולקים הזוגות למספר סקציות. כל סקציה היא לכאורה תחרות נפרדת, אבל בכל הסקציות משחקים את אותם הלוחות והתוצאות נקבעות עבור התחרות כולה ולא בנפרד לכל סקציה. מעצם הגדרתן תחרויות כאלה פחות מאוזנות מתחרויות אחרות. ייתכן מצב שבו בסקציה אחת משחקים יותר זוגות ברמה גבוהה ובסקציה אחרת יותר זוגות ברמה בינונית.


יש תחרויות בהן יותר ממושב אחד, כלומר: שתי תחרויות או יותר, בדרך כלל 18 לוחות או 24 לוחות בכל אחת, המסוכמות ביחד כתחרות אחת. אם בתחרות שבה מספר סקציות יש יותר ממושב אחד אז זוגות משחקים במושבים נוספים נגד זוגות אחרים מאשר הם שיחקו. משחק נגד מספר גדול יותר של זוגות מגדיל את האיזון.


תחרויות כגון אליפויות ישראל לזוגת הן תחרויות בהן יש מספר מושבים ומספר סקציות. הדילמה הניצבת לפני מנהל התחרות היא: האם לשחק בחלק מהסקציות בשיטת תנועה אחת ובחלק אחר בשיטת תנועה אחרת, למשל שתי סקציות בשיטת תנועה של מיטשל ואחת בשיטת תנועה של האוול? החלופה האחרת היא לשחק בכל הסקציות בשיטת תנועה של מיטשל ולהגדיל את מספר הזוגות בכל סקציה. המחיר של החלופה של שילוב תנועות שונות הוא במורכבות התחרות ובסיכון גדול יותר לטעויות. לעומת זאת, החלופה של שילוב תנועות, שומרת על יותר איזון. הסיבה לכך היא שכשמגדילים את מספר השולחנות בכל סקציה, ישחקו שחקנים בסקציה פחות חלוקות קלפים זהות.


עיקרון האיזון עשוי לגבור על נוחות ניהול התחרות ואז ישחקו בסקציות שונות בשיטות תנועה שונות. כאשר יש מספר מושבים, זוגות ישחקו מושבים שונים בשיטות תנועה שונות ונגד זוגות אחרים מאלו ששיחקו במושב אחר.
תנועות בתחרות קבוצות > תחרות בשיטת ליגה: Round-robin

המונח Round-robin מתייחס למצב בו כל זוג או כל קבוצה משחק נגד כל זוג אחר או כל קבוצה אחרת המשתתפים בתחרות. זוהי שיטה מקובלת בתחרויות ליגה בברידג' ובענפי ספורט רבים. השימוש בה בתחרויות זוגות פחות שכיח. בשיטה זו משחקת כל קבוצה נגד כל קבוצה אחרת. בכל סיבוב פוגשת קבוצה קבוצה אחרת. בסיום הליגה מדורגות הקבוצות על פי התוצאות שהשיגו. בתחרות קבוצות בברידג' משוכפלים הלוחות מספר פעמים. קבוצות משחקות זו נגד זו בשני שולחנות. בשולחן אחד יושב זוג מקבוצה אחת בצפון-דרום וזוג מהקבוצה השנייה במזרח-מערב ובשולחן שני יושב זוג מהקבוצה השנייה בצפון-דרום וזוג מהקבוצה הראשונה במזרח-מערב. לאחר סיום הסיבוב משווים את התוצאות בכל לוח בנפרד והקבצות משיגות תוצאה חיובית או שלילית בהתאם לתוצאות שהושגו. הניקוד בכל לוח נקבע בדרך כלל בשיטת IMP.
תנועות בתחרות יחידים

בתחרויות יחידים מחלקים את השחקנים למספר קבוצות שבכל קבוצה תנועה אחרת. הקבוצות נקבעות לפי כיוון הישיבה בסיבוב הראשון ולפי מספר השולחן. בדרך כלל הוראות התנועה לקבוצות שונות מודפסות בצבעים שונים ולכן התנועה נקראת תנועת קשת בענן (Rainbow). התנועה פותחה על ידי אוסוואלד ג'קובי ושפרד ברקלי.
ראו גם

השיטה השווייצרית
הערות שוליים

↑  Club Duplicate Pairs and Suggested Movements at English Bridge Union
↑  "Simon's Movement Book" by Simon Chapman
↑  "Simon's Movement Book" by Simon Chapman
↑  Bridge Movements, Bridgeguys
319

שנת 319 היא השנה ה-19 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 319 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 319‎
נפטרים ב-319‎
תחרות המועמדים 2013

| --- | --- |
 ענף:  שחמט 
 תקופת התחרות:  15 במרץ 2013 – אפריל 2013 (כ־18 ימים) 
 מספר מתמודדים:  8 
 עיר מארחת:  לונדון 
 → תחרות המועמדים 2011 תחרות המועמדים 2014 ← 
 
תחרות המועמדים בשחמט בשנת 2013 התקיימה בלונדון בין התאריכים 15 במרץ ל-1 באפריל 2013. בתחרות התקיימו ארבעה עשר סיבובים. התחרות בקטגוריה 22 (מד כושר ממוצע 2787).
בעקבות זכייתו בתחרות, מגנוס קרלסן העפיל להתמודדות עם אלוף העולם וישוואנתן אנאנד באליפות העולם בשחמט 2013. הייתה זו הפעם הראשונה לאחר למעלה מ-50 שנים שמתקיימת תחרות בסיבוב כפול בין המתמודדים, לאחר שבעשורים האחרונים התקיימו דו-קרב בשיטת המפסיד יוצא.
משתתפי התחרות

מגנוס קרלסן - רב אמן נורווגי המדורג במקום ה-1 בעולם עם 2872 נקודות במד הכושר של פיד"ה (נכון למרץ 2013) (באנגלית)
ולדימיר קראמניק - רב אמן רוסי, המדורג במקום ה-2 בעולם עם 2810 נקודות (באנגלית)
לבון ארוניאן - רב אמן ארמני המדורג במקום ה-3 בעולם עם 2809 נקודות במד הכושר של פיד"ה (באנגלית)
טיימור רג'אבוב - רב אמן מאזרבייג'ן, המדורג במקום ה-4 בעולם עם 2793 נקודות (באנגלית)
אלכסנדר גרישצ'וק - רב אמן רוסי, המדורג במקום ה-10 בעולם עם 2764 נקודות (באנגלית)
וסילי איוונצ'וק - רב אמן אוקראיני, המדורג במקום ה-11 בעולם עם 2757 נקודות (באנגלית)
פטר סבידלר - רב אמן רוסי, המדורג במקום ה-14 בעולם עם 2747 נקודות (באנגלית)
בוריס גלפנד - רב אמן ישראלי, המדורג במקום ה-17 בעולם עם 2740 נקודות (באנגלית)
משחקי התחרות

התחרות סיפקה דרמות רבות, בעיקר בסיבובים האחרונים.
תוצאות התחרות

| מקום | שם השחקן | דירוג מרץ 2013 | 1 | 2 | 3 | 4 | 5 | 6 | 7 | 8 | נקודות | התרת נקודות> נקודות מול יריבו | התרת נקודות> מספר ניצחונות | התרת נקודות>  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | מגנוס קרלסן | 2872 | * * | ½ ½ | 1 0 | ½ ½ | 1 1 | 1 ½ | ½ 0 | ½ 1 | 8.5 | 1 | 5 |  |
| 2 | ולדימיר קראמניק | 2810 | ½ ½ | * * | ½ 1 | ½ 1 | ½ ½ | ½ 1 | ½ 0 | ½ 1 | 8.5 | 1 | 4 |  |
| 3 | פטר סבידלר | 2747 | 0 1 | ½ 0 | * * | ½ 1 | ½ ½ | ½ ½ | ½ 1 | 1 ½ | 8 | 1.5 |  |  |
| 4 | לבון ארוניאן | 2809 | ½ ½ | ½ 0 | ½ 0 | * * | 1 0 | ½ ½ | 1 1 | 1 1 | 8 | 0.5 |  |  |
| 5 | בוריס גלפנד | 2740 | 0 0 | ½ ½ | ½ ½ | 0 1 | * * | ½ ½ | ½ ½ | ½ 1 | 6.5 | 1 | 2 |  |
| 6 | אלכסנדר גרישצ'וק | 2764 | 0 ½ | ½ 0 | ½ ½ | ½ ½ | ½ ½ | * * | ½ 1 | ½ ½ | 6.5 | 1 | 1 |  |
| 7 | וסילי איוונצ'וק | 2757 | ½ 1 | ½ 1 | ½ 0 | 0 0 | ½ ½ | ½ 0 | * * | 0 1 | 6 |  |  |  |
| 8 | טיימור רג'אבוב | 2793 | ½ 0 | ½ 0 | 0 ½ | 0 0 | ½ 0 | ½ ½ | 1 0 | * * | 4 |  |  |  |
שני הראשונים סיימו עם אותו מספר נקודות אבל מראש נקבעו ארבעה קריטריונים להתרת שוויון נקודות, לפי הסדר הבא:
מספר ניצחונות
תוצאת המשחקים ביניהם
לפי שיטת ברגר
משחקי הכרעה.
קרלסן הוכרז כמנצח בתחרות משום שהיה לו ניצחון אחד יותר מאשר לקראמניק.
הערות שוליים

↑  מגנוס קרלסן, באתר פיד"ה (באנגלית)
↑  ולדימיר קראמניק, באתר פיד"ה (באנגלית)
↑  לבון ארוניאן, באתר פיד"ה (באנגלית)
↑  טיימור רדג'וב, באתר פיד"ה (באנגלית)
↑  אלכסנדר גרישצ'וק, באתר פיד"ה (באנגלית)
↑  וסילי איוונצ'וק, באתר פיד"ה (באנגלית)
↑  פטר סבידלר, באתר פיד"ה (באנגלית)
↑  בוריס גלפנד, באתר פיד"ה (באנגלית)
Feels like Home

"Feels like Home" הוא סינגל של הדי ג'יי והמפיק המוזיקלי הבריטי, סיגלה, המפיק המוזיקלי האנגלי, פיוז ODG (אנ'), והראפר הג'מייקני, שון פול, בשיתוף המפיק המוזיקלי האמריקאי, קנט ג'ונס (אנ'). השיר נכתב על ידי סיגלה, קנט ג'ונס, פיוז ODG, שון פול וג'ין ג'ין, והופק על ידי סיגלה. השיר יצא, על ידי מיניסטרי אוף סאונד ו-B1 רקורדינגס, ב-14 ביוני 2018.
נכון לאפריל 2024 הושמע השיר למעלה מ-68 מיליון פעמים בספוטיפיי, ולמעלה מ-9 מיליון ביוטיוב.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אירלנד | מצעד הסינגלים האירי | 52 |  |
|  הממלכה המאוחדת | מצעד הסינגלים הבריטי | 71 |  |
|  הממלכה המאוחדת | מצעד הדאנס הבריטי | 11 |  |
|  סקוטלנד | מצעד הסינגלים הסקוטי | 62 |  |
|  פולין | ZPAV | 19 |  |
|  שוודיה | סוורייטופליסטן | 4 |  |
הערות שוליים

↑  "Brighter Days by Sigala on Apple Music". iTunes Store (GB). ארכיון מ-2018-06-23. נבדק ב-23 ביוני 2018. {{cite web}}:  (עזרה)
↑  Feels Like Home (feat. Kent Jones), 2018-06-14, ארכיון מ-2020-11-09, נבדק ב-2021-12-19
↑  Sigala, Fuse ODG, Sean Paul - Feels Like Home (Lyric Video) ft. Kent Jones, ארכיון מ-2021-06-05, נבדק ב-2021-12-19
| סיגלה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Brighter Days • Every Cloud |  |
| סינגלים | "Easy Love" • "Sweet Lovin'" • "Say You Do" • "Give Me Your Love" • "Ain't Giving Up" • "Only One" • "Show You Love" • "Came Here for Love" • "Lullaby" • "Feels like Home" • "We Don't Care" • "Just Got Paid" • "Wish You Well" • "We Got Love" • "If We Never Met" • "Heaven on My Mind" • "Lasting Lover" • "You for Me" • "Melody" • "Stay the Night" • "All by Myself" |  |
| השתתפות בסינגלים | "Don't Need No Money" |  |
ערך זה הוא קצרמרבנושא שירים. אתם מוזמנים לתרום לוויקיפדיה ו.
843

שנת 843 היא השנה ה-43 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

חוזה ורדן - האימפריה של לואי החסיד חולקה בין 3 בניו - לודוויג הגרמני, שארל הקירח ולותאר הראשון.
איחוד סקוטלנד - קנת מק'אלפין מלך הסקוטים מוכתר גם כמלך הפיקטים
ויקינגים תוקפים את העיר נאנט בעת חגיגות חג יוחנן הקדוש
ראו גם

ילידי 843‎
נפטרים ב-843‎
842

שנת 842 היא השנה ה-42 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

5 בינואר – אל-מעתצם, ח'ליף עבאסי (נולד ב-796)
20 בינואר – תיאופילוס, קיסר האימפריה הביזנטית (נולד ב-812)
20 במרץ – אלפונסו השני, מלך אסטוריאס (נולד ב-759)
ראו גם

ילידי 842‎
נפטרים ב-842‎
תנועות ליברליות באסלאם

מאז המאה ה-19, מוסלמים פרוגרסיביים פיתחו הגות איסלאמית ליברלית. למוסלמים אלה יש דעות דתיות דומות, שנסמכות בעיקר על אג'תהאד, או פרשנות מחדש של הכתובים. מוסלמים ליברליים מפרשים את הקוראן ואת החדית' מנקודת מבטם האישית ולא על פי נקודת המבט המוסלמית המסורתית. ליברלים בדרך כלל טוענים שהם חוזרים לעקרונות של האסלאם המוקדם, ולכוונה המוסרית והפלורליסטית של הכתובים.
רפורמה בתוך האסלאם

תנועות אלה מנסות להישאר בתוך האסלאם ולא להתפלג ממנו. ככאלה, הן מחזיקות בעקרונות האמונה הבסיסיות של האסלאם, כגון ששת עקרונות האמונה או חמשת עמודי האסלאם, ורואות את דעותיהם כמותאמות לתורות של האסלאם. ההבדל העיקרי בינם לבין הדעות המוסלמית השמרניות יותר היא בשאלה של כיצד ליישם את הערכים האיסלאמיים הבסיסיים לחיים המודרניים.
ניתן למצוא תקדימים להתמקדות של האסלאם הליברלי בפרשנות ומוסר אישי ולא על המשמעות המילולית של הכתובים, במסורת הסופית של המיסטיקה האיסלאמית.
עקרונות מרכזיים

חמישה עקרונות מרכזיים התפתחו:
אוטונומיה של היחיד בפרשנות של הקוראן והחדית'.
בחינה ביקורתית יותר של טקסטים דתיים, וכן של תקדימים איסלאמיים מסורתיים.
שוויון בין המינים בכל ההיבטים, כולל תפילה ומצוות.
גישה פתוחה יותר לתרבות המודרנית ביחס למנהגים, לבוש ונוהגים מקובלים.
בנוסף לשימוש באיג'תיהאד, תמיכה בשימוש גם במושג של "פיטרה", שימוש בשכל הישר ובערכים הטבעיים להבחנה בין טוב לרע.
מחלוקות בעבר ובהווה

במשך המאות ה-19 וה-20, מוסלמים ליברלים נטו לפרש מחדש היבטים שונים של דתם, יחד עם המודרניזציה של החברה והדעות שלהם. דבר זה נכון בעיקר אצל מוסלמים שחיים במדינות לא-איסלאמיות. אנשים אלה עשויים לראות את עצמם כליברלים, פרוגרסיביים או רפורמיסטים, כך שישנה קשת רחבה של דעות כלפי המסורת והפרשנות האיסלאמית. אם כי אין קונצנזוס בין מוסלמים ליברלים לגבי דעות אלה, הם נוטים להסכים לגבי חלק מהנושאים הבאים:
מחלוקות בעבר ובהווה > אג'תהאד

מוסלמים ליברלים פעמים רבות אינם מקבלים פרשנויות מסורתיות של הקוראן, שהם רואים כשמרניות מדי, ומעדיפים פרשנות אחרת שמתאימה יותר לחברה המודרנית. רוב המוסלמים הליברלים אינם מקבלים הוצאה של חוקים איסלאמיים מקריאה מילולית של פסוקי הקוראן. הם טוענים כי ראייה הוליסטית יותר, המתחשבת בהקשר התרבותי של הערבים במאה ה-7, אינה מאפשרת קריאה כזו. לדוגמה, יש ליברלים שיהיו סובלניים כלפי הומוסקסואליות, אך נושא זה מצוי במחלוקת עזה גם בין הליברלים.
יש ליברלים שמציבים בסימן שאלה את הנאמנות ורמת היישום הנדרשת של ספרות החדית', ממנה מגיע חלק גדול מהחוק האיסלאמי.
רוב המוסלמים הליברליים אינם מאמינים בסמכות של מלומדים מסורתיים להוציא פתווה, ומעדיפים את היכולת האישית של כל יחיד לפרש את הכתבים הקדושים.
מחלוקות בעבר ובהווה > זכויות אדם

רוב המוסלמים הליברלים מאמינים שהאסלאם מקדם את הרעיון של שוויון מוחלט בין כל בני אדם, וכי זהו אחד מהעקרונות של האסלאם. לפיכך, זכויות אדם הוא נושא חשוב עבור ליברלים.
מחלוקות בעבר ובהווה > פמיניזם

גם מקום האישה באסלאם, חלוקות המגדר המסורתיות של האסלאם ופמיניזם איסלאמי הם נושאים חשובים. מוסלמים ליברליים ביקורתיים כלפי פרשנות מסורתית שמאפשרת פוליגמיה, וכן לחוק הירושה האיסלאמי שעל פיו הבנות מקבלות פחות רכוש מהבנים. רוב המוסלמים הליברלים גם טוענים כי אשה יכולה להיות בראש מדינה, ושאין להבדיל בין נשים לגברים במסגד או בחברה. יש שאומרים כי אישה אף יכולה להוביל את התפילה בקבוצה מעורבת, למרות המנהג שהנשים מתפללות במקום נפרד במסגד, אך נושא זה מצוי במחלוקת גם בקרב הליברלים. יש פמיניסטיות איסלאמיות המתנגדות ללבוש המסורתי.
מחלוקות בעבר ובהווה > דת ומדינה

יש מוסלמים ליברלים שמעדיפים את הדמוקרטיה החילונית המודרנית, שבה יש הבדלה בין דת ומדינה, ולפיכך אינם מקבלים את האסלאם כתנועה פוליטית.
ליברלים מתנגדים ליישומו של החוק האיסלאמי. הטענה לרוב כוללת חלקים מהתאוריה המות'עזלית שהקוראן נוצר על ידי האל בתנאים המסוימים של הקהילה המוסלמית המוקדמת, ושיש להשתמש בהגיון על מנת ליישם את החוק בהקשרים חדשים.
מחלוקות בעבר ובהווה > סובלנות והתנגדות לאלימות

סובלנות היא נושא חשוב נוסף. מוסלמים ליברליים פתוחים בדרך כלל לדיאלוג בין-דתי ולהבדלים בין הדתות.
ליברלים יתנגדו לרעיון של ג'יהאד כמאבק מזוין, ויעדיפו אידיאלים של חוסר אלימות.
מחלוקות בעבר ובהווה > הסתמכות על למדנות חילונית

מוסלמים ליברלים הם ביקורתיים כלפי "איסלאמיזציה של הידע" (כמו כלכלה איסלאמית, מדע איסלאמי, או היסטוריה איסלאמית) כתחומי ידע נפרדים. זאת הודות לנקודת המבט החילונית, שגורמת להם לבטוח יותר בלמדנות החילונית הרגילה. ייתכן שהם יראו את התחומים האלה כפרופוגנדה של שמרנים איסלאמיים.
ליברלים גם עשויים שלא לראות את הסיפורים מהקוראן על דמויות כמו אדם, נח, אברהם, ישו או נביאים אחרים כעובדות היסטוריות, ויטענו כי מדובר בסיפורים בעלי מסר מוסרי.  כמו כן הם יקבלו רעיונות מדעיים כמו אבולוציה וארכאולוגיה.
ביקורת כלפי האסלאם הליברלי

מוסלמים שמרנים ביקורתיים כלפי ליברלים, כתומכים בגרסה לא-אמיתית של האסלאם, שנועדה להיות פשרה עם התרבות המערבית. מנקודת ראות שמרנית, המוסלמים הליברליים נוטשים את האסלאם ופשוט מחקים את המערב.
מבקרים גם טוענים כי אפשר לקבל הרבה מהנקודות הליברליות העיקריות, כולל זכויות נשים ותיאורית האבולוציה, בתוך המסגרת של האסלאם המסורתי.
ראו גם

אחמדים - פלג מוסלמי שמקורו בהודו ומטיף לשלום.
לקריאה נוספת

Joseph A. Massad, Islam in Liberalism, University of Chicago Press, 2015.
845

שנת 845 היא השנה ה-45 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

28 במרץ – העיר פריז נבזזת על ידי הוויקינגים
נפטרו

אל-ח'ואריזמי, מתמטיקאי, אסטרונום וגאוגרף פרסי (נולד ב-780 לערך)
ראו גם

ילידי 845‎
נפטרים ב-845‎
לואי אנטואן, דוכס אנייה

| --- | --- |

 לידה:  2 באוגוסט 1772 שנטילי, ממלכת צרפת ממלכת צרפת 
 פטירה:  21 במרץ 1804 (בגיל 31) טירת ונסן, הרפובליקה הצרפתית הראשונה צרפת (1794–1815, 1830–1958) 
 מדינה:  צרפת 
 מקום קבורה:  Sainte-Chapelle de Vincennes 
 בן או בת זוג:  Charlotte Louise de Rohan (18 בפברואר 1804–?) 
 פרסים והוקרה
 אבירי מסדר הרוח הקדושה  אביר במסדר סן-מישל 
 חתימה:   
 
לואי אנטואן דה בורבון, דוכס אנייה (בצרפתית: Louis-Antoine de Bourbon-Condé;‏ 2 באוגוסט 1772 – 21 במרץ 1804) היה בן לבית בורבון בצרפת. הוא התפרסם יותר במותו מאשר בחייו, כאשר הוצא להורג על ידי  נפוליאון באשמת סיוע לבריטניה ומזימות נגד צרפת. האירוע זעזע את בתי המלוכה ברחבי אירופה.
ביוגרפיה > ראשית חייו

לואי אנטואן היה בנם היחיד של לואי אנרי דה בורבון ובתילד ד'אורליאן. כחבר בבית המלוכה בורבון, הוא קיבל את התואר נסיך מכוח דם. 
אנייה נולד ב-טירת שנטילי, מעונם הממלכתי של נסיכי קונדה, וקיבל עם לידתו את התואר דוכס אנייה. אביו כבר היה דוכס בורבון ויורשו של נסיך קונדה.
אמו הייתה הבת השורדת היחידה של לואי פיליפ ד'אורליאן (נכדו של העוצר פיליפ ד'אורליאן) ולואיז הנרייט דה בורבון. דודו היה פיליפ אגליטה לעתיד ולכן הוא היה בן דודו הראשון של לואי פיליפ הראשון, מלך הצרפתים. הוא גם היה צאצא כפול של לואי הארבעה עשר, מלך צרפת דרך בנותיו, מדמואזל דה בלואה ומדמואזל דה נאנט.
אנייה היה בן יחיד. הוריו נפרדו בשנת 1778, לאחר שהתגלה כי אביו בגד באימו עם זמרת האופרה מרגריט קתרין מישלו, שילדה לו שתי בנות מחוץ לנישואין (אחיותיו של אנייה); אולם אמו הייתה זו שהואשמה בבגידה של בעלה.
הוא זכה לחינוך פרטי, ולמד את ענייני הצבא מקומודור דה ויני. הוא הפגין מגיל צעיר את הרוח הלוחמנית של בית קונדה, והחל את הקריירה הצבאית שלו בשנת 1788. עם פרוץ המהפכה הצרפתית, נמלט עם אביו וסבו מספר ימים לאחר נפילת הבסטיליה, וניסה לגייס בזמן גלותו כוחות על מנת לפלוש לצרפת ולהשיב את המלוכה למעמדה לפני המהפכה.
בשנת 1792, עם פרוץ מלחמות העצמאות הצרפתיות, הוא פיקד על צבא המהגרים שאורגן על ידי סבו, הנסיך מקונדה. "צבא קונדה" זה היה שותף לפלישה הכושלת של הדוכס מבראונשווייג לצרפת.
לאחר מכן, המשיך הדוכס הצעיר לשרת תחת אביו וסבו בצבא קונדה, ובכמה הזדמנויות התבלט בגבורתו ובלהיטותו בחיל החלוץ. עם פירוק הכוחות לאחר הסכם השלום לינוויל (פברואר 1801), הוא נישא בחשאי לנסיכה שרלוט דה רואן, אחייניתו של הקרדינל דה רואן, והתיישב באטנהיים במרקיזות באדן, ליד נהר הריין.
ביוגרפיה > תפיסתו, העמדתו לדין והוצאתו להורג

בתחילת 1804, נפוליאון בונפרטה, אז הקונסול הראשון של צרפת, קיבל ידיעות אשר קשרו את הדוכס הצעיר עם פרשת קאדודל, קונספירציה שהייתה במעקב משטרת צרפת וכללה את המלוכנים ז'אן-שארל פישגרו וז'ורז' קאדודל שרצו להפיל את משטרו של בונפרטה ולהחזיר את המלוכה. נאמר כי הדוכס חבר לשארל פרנסואה דומורייה וערך מסעות חשאיים לצרפת. כלל הנראה, מדובר בשקר; אין ראיות לכך שלדוכס היו קשרים עם קאדודל או עם פישגרו. עם זאת, הדוכס נידון כבר בעבר, שלא בנוכחותו, על כך שנלחם נגד הרפובליקה הצרפתית ב-Armée des Emigrés. נפוליאון הורה על מעצרו של הדוכס.
דרגונים צרפתיים חצו את הריין בחשאי, הקיפו את ביתו והביאו אותו לשטרסבורג (15 במרץ 1804), ומשם לטירת ונסן, ליד פריז, שם כונסה בחופזה ועדה צבאית של קולונלים צרפתים בראשות הגנרל אולין כדי לשפוט אותו. האישומים העיקריים נגדו היו נשיאת נשק נגד צרפת במלחמה, ובכוונתו לקחת חלק בקואליציה החדשה שהוצעה אז נגד צרפת.
הוועדה הצבאית, בראשותו של אולין, ניסחה את ההרשעה, על פי פקודות של אן ז'אן מארי רנה סווארי, אשר הורה להוציא להורג את הדוכס. סווארי מנע כל סיכוי למפגש בין הנידונים לבין נפוליאון, וב-21 במרץ, הדוכס נורה למוות בחפיר הטירה, בסמוך לקבר שהוכן מראש. על ההוצאה להורג הייתה אחראית מחלקה של הז'נדרמים הד'ליטים. מילותיו האחרונות היו "אם חייב אני למות אז בידי צרפתים!"
בשנת 1816, הוצאו שרידיו ונקברו מחדש בקפלה הקדושה של שאטו דה וינסן.
ביוגרפיה > תפיסתו, העמדתו לדין והוצאתו להורג > השפעת מותו

בתי המלוכה ברחבי אירופה הוכו בתדהמה ובזעזוע מהוצאתו להורג של הדוכס. אלכסנדר הראשון, קיסר רוסיה נבהל במיוחד, והחליט שיש לרסן את כוחו של נפוליאון.מרקיזות באדן הייתה בשטחו של חותנו של הצאר, והנסיכויות הגרמניות היו חלק מהאימפריה הרומית הקדושה שרוסיה הייתה בעלת בריתה.
הדוכס היה הנצר האחרון לבית קונדה; סבו ואביו שרדו אחריו, אך מתו מבלי שילדו יורשים נוספים. כיום ידוע כי ז'וזפין ומאדאם דה רמוסאט התחננו בפני בונפרטה שיחוס על חיי הדוכס, אך הוא סירב. ניתן להתווכח אם טליראן, פושה או סווארי נשאו באחריות לתפיסתו של הדוכס. נפוליאון לקח לעיתים אחריות מלאה על עצמו, ולעיתים טען שטליראן היה מי שהגה את הרעיון. השמועות גם סיפרו כי טליראן הפעיל את מאדאם ד'אוטלינגר לצורך תפיסת הדוכס. 
בדרכו לסנט הלנה וכן בלונגווד, אמר נפוליאו כי היה חוזר על מעשיו בהינתן אותן נסיבות; הוא הכניס אמירה דומה גם בצוואתו, וקבע כי "[זה] היה הכרחי לביטחונו, לאינטרס ולכבודו של העם הצרפתי כאשר הרוזן ד'ארטואה, על פי הודאתו שלו, תמך בשישים מתנקשים בפריז."
ההוצאה להורג זעזעה את אצולת אירופה, שעדיין זכרה את שפיכות הדמים של המהפכה. נאמר על הוצאתו להורג כי "C'est pire qu'un crime, c'est une faute "- "זה היה גרוע מפשע; זה היה טעות." לא ברור למי לייחס את האמירה הזו, ייתכן כי אנטואן בוליי, הרוזן דה לה מורה (סגן ממורת ב-Corps législatif) או מפקד המשטרה של נפוליאון, פושה, אמרו זאת. לעיתים האמירה מיוחסת גם לטליראן. במאמר מ-1844, "חוויה", אמרסון מייחס את ההודאה בטעות לנפוליאון עצמו.
לעומת זאת, בצרפת נתפסה ההוצאה להורג כאמצעי שנועד להשקיט את ההתנגדות מבית לנפוליאון, אשר עד מהרה הכתיר את עצמו לקיסר הצרפתים. קאדודל, שנבהל מהידיעה על הכרזתו של נפוליאון, קרא לכאורה, "רצינו להמליך מלך, אבל הקמנו קיסר".
הערות שוליים

↑  Fremont-Barnes, Gregory (2007). Encyclopedia of the Age of Political Revolutions and New Ideologies, 1760-1815: A-L. Greenwood Publishing Group. p. 216. ISBN 978-0313334467.
↑  Fremont-Barnes, Gregory (2007). Encyclopedia of the Age of Political Revolutions and New Ideologies, 1760-1815: A-L. Greenwood Publishing Group. p. 217. ISBN 978-0313334467.
↑  Crowe, Eyre Evans (1843-01-01). The History of France. Harper.
↑  Isidore Marie Brignole Gautier, "Conduite de Bonaparte relativement aux assassinats de Monseigneur le duc d'Enghien et du Marquis de Frotté", Paris, 1823, p.32
↑  Roberts, Andrew (2014). Napoleon: A Life. Pengiun. p. 418.
↑  The Duke of Enghien's short biography in Napoleon & Empire website, displaying photographs of the Château de Vincennes and its Holy Chapel
1 2  Charles Esdaile (2009). Napoleon's Wars: An International History. Penguin. pp. 192–93. ISBN 9781101464373.
↑  Saunders, David (1992). Russia in the Age of Reaction and Reform, 1801-1881. London & New York: Longman. p. 38.
↑  Duff Cooper, Talleyrand. (Great Britain: Jonathan Cape, 1932), p. 139-141
↑  "The d'Enghien Affair: Crime or Blunder?". www.napoleon-series.org.
↑  The Oxford Dictionary of Quotations
↑  John Bartlett, Familiar Quotations, 10th ed. (1919), 9625
↑  "Chapitre 28". www.napoleonicsociety.com.
| --- | --- |
בקרת זהויות :  NLI: 987007280747505171  PLWABN: 9810618689305606  BNE: XX5628945  BnF: cb11974335r (data)  CANTIC: a10237197  GND: 118684884  ISNI: 0000 0001 1874 011X  LCCN: n84236796  NDL: 001277874  NKC: js2016897677  NLA: 35502864  NLG: 144065  NTA: 073361194  RERO: 02-A011025915  SELIBR: 185848  SNAC: w6jx0z14  SUDOC: 027772500  Trove: 976593  VcBA: 495/59220  VIAF: 24609898   WorldCat (עם VIAF): 24609898 
לואי אנטואן כילד צעיר.
שלט האצולה של הדוכס מאנייה
שרלוט לואיז דה רואן, אשתו של אנייה; מיניאטורה מאת פרנסואה-ז'וזף דסוורנה
הוצאה להורג של הדוכס מאת ז'אן פול לורן
קברו מאת לואי פייר דזיין בטירת וינסן
Daylight (שיר של מארון 5)

Daylight (בעברית: אור יום) הוא שיר של להקת הפופ-רוק האמריקאית מארון 5. השיר יצא לאור ב-27 בנובמבר 2012 כסינגל השלישי מאלבום האולפן הרביעי של הלהקה, Overexposed.
הקליפ לשיר יצא לאור ב-10 בדצמבר 2012. הקליפ מורכב מסרטונים ששלחו מעריצי הלהקה מרחבי העולם. קליפ נוסף לשיר, הנקרא "(Daylight (Playing for Change", יצא לאור ב-17 בינואר 2013.
השיר הגיע למקום השביעי במצעד הסינגלים האמריקאי בילבורד הוט 100 ובמצעד מדיה פורסט בישראל.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 19 |  |
|  ארצות הברית | בילבורד הוט 100 | 7 |  |
|  ארצות הברית | שירי פופ (בילבורד) | 1 |  |
|  הממלכה המאוחדת | מצעד הסינגלים הבריטי | 63 |  |
|  ולוניה | אולטראטופ 40 | 13 |  |
|  ישראל | מדיה פורסט ישראל | 7 |  |
|  ניו זילנד | המצעד הניו זילנדי הרשמי | 11 |  |
|  פלנדריה | אולטראטופ 50 | 8 |  |
|  קנדה | קנדה הוט 100 | 5 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| קנדה (Music Canada) | פלטינה ×2 | 160,000 |
| איטליה (FIMI) | זהב | 15,000 |
| ניו זילנד (RMNZ) | זהב | 7,500 |
| ארצות הברית (RIAA) | פלטינה ×2 | 2,169,000 |
סטרימינג
| דנמרק (IFPI Danmark) | זהב | 900,000 |
הערות שוליים

↑  מידע על Daylight, באתר המצעד של ניו זילנד
| מארון 5 |
| --- | --- | --- |
| אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון | אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון |  |
| אלבומים | Songs About Jane‏ • It Won't Be Soon Before Long‏ • Hands All Over‏ • Overexposed‏ • V • Red Pill Blues |  |
| מיני אלבומים | iTunes Session‏ • Holiday Gift |  |
| אלבומי לייב | 1.22.03.Acoustic‏ • Live – Friday the 13th‏ • Live from SoHo‏ • Live from Le Cabaret |  |
| אלבומי אוסף | The B-Side Collection‏ • Call and Response: The Remix Album‏ • Singles |  |
| מארון 5 - סינגלים |
| --- | --- | --- |
| Songs About Jane | Harder to Breathe‏ • This Love‏ • She Will Be Loved‏ • Sunday Morning‏ • ‏Must Get Out |  |
| It Won't Be Soon Before Long | Makes Me Wonder‏ • Wake Up Call‏ • Won't Go Home Without You‏ • If I Never See Your Face Again‏ • Goodnight Goodnight |  |
| Hands All Over | Misery‏ • Give a Little More‏ • Never Gonna Leave This Bed‏ • Moves Like Jagger |  |
| Overexposed | Payphone‏ • One More Night‏ • Daylight‏ • Love Somebody |  |
| V | Maps‏ • Animals‏ • Sugar‏ • This Summer's Gonna Hurt like a Motherfucker‏ • Feelings |  |
| Red Pill Blues | Don't Wanna Know‏ • Cold‏ • What Lovers Do‏ • Wait‏ • Girls Like You |  |
| סינגלים אחרים | Beautiful Mistakes |  |
| --- | --- |
בקרת זהויות :  MusicBrainz work: 72d4ddea-ed19-486d-945f-a19a49e62550